

AMETIKOGU JUHATUS

6. oktoober 2025 nr 22

OTSUS

Kohtutäituri ametist vabastamisega seotud

korralduslikest küsimustest

Lähtudes kohtutäituri seaduse § 15 lg 1-6, maksukorralduse seaduse § 29 p 4, avaliku teabe seaduse § 434 lg 1, perehüvitiste seaduse § 58 lg 2 ja 3, justiitsministri 15.12.2009 määruse nr 42 „Kohtutäiturimäärustik“ § 31, Kohtutäiturite ja Pankrotihaldurite Koja (edaspidi Koja) eestseisuse 3.10.2012 otsusega nr 18 kinnitatud „Täite- ja pankrotimenetluse infosüsteemi pidamise kord“ § 41 p 4, Koja eestseisuse 31.01.2013 otsusega nr 1 kinnitatud „Kohtutäiturite ja Pankrotihaldurite Koja infoturbepoliitika“ p 2.1.4., Koja ametikogu juhatuse 4.01.2018 otsusega nr 1 kinnitatud „Täitemenetluse infosüsteemi pidamise kord“ § 5 p 3, justiits- ja digiministri 3.10.2025 käskkirja nr 242-k „Tallinna kohtutäituri Kaja Lilloja ametist vabastamine ja täitetoimikute ning asjaajamise üleandmine“ p 3 kehtestada ametist vabastatud kohtutäituri Kaja Lilloja täitetoimikute ja nendega seotud asjaajamise üleandmise kord ja korraldada sellega seonduvad korralduslikud küsimused järgnevalt:

1. Ametist vabastatud Tallinna kohtutäituril Kaja Lilloja:

1.1. üle anda menetluses olevad Harju tööpiirkonna täitetoimikud, nendega seotud asjaajamine, ametikonto ja muu asjasse puutuv ülevõtvale Tallinna kohtutäiturile Arvi Pink hiljemalt 10. oktoobriks 2025;

1.2. koostada koostöös ülevõtva Tallinna kohtutäituri Arvi Pingiga pooleliolevate ametitoimingute, sealhulgas täitemenetlustega seotud nõuete ja nende nõuetega seotud ettemaksude üleandmise kohta üleandmis-vastuvõtmisakt.

1. Volitada Koja nõunikku Jaan Lõõnik korraldama punktis 1 sätestatuga seonduvat ning alla kirjutama üleandva Tallinna kohtutäituri Kaja Lilloja pooleliolevate ametitoimingute, sealhulgas täitemenetlustega seotud nõuete ja nende nõuetega seotud ettemaksude ülevõtvale Tallinna kohtutäiturile Arvi Pink üleandmise kohta koostatud üleandmis-vastuvõtmisaktile.
2. Pidada vajalikuks, et pooleliolevate ametitoimingute, sealhulgas täitemenetlustega seotud nõuete ja nende nõuetega seotud ettemaksude üleandmise juures viibiks Koja kantselei esindajana Koja nõunik Jaan Lõõnik.
3. Sulgeda Tallinna kohtutäiturile Kaja LIlloja ja tema büroo töötajatele elektrooniline juurdepääs registritele üle riigi andmevahetuskihi ja Koja hallatavatele infosüsteemidele ja elektroonilistele teenustele alates punktis 1.2. nimetatud üleandmis-vastuvõtmisakti allkirjastamisest.
4. Otsust on võimalik vaidlustada halduskohtumenetluse seadustiku § 7 lõikes 1, §-s 9 ja § 46 sätestatud tingimustel Tallinna Halduskohtus (Pärnu mnt 7, Tallinn 15082).
5. Edastada käesolev otsus ülevõtvale Tallinna kohtutäiturile Arvi Pink, ametist vabastatud kohtutäiturile Kaja Lilloja, Maksu- ja Tolliametile, Sotsiaalkindlustusametile, Riigi Tugiteenuste Keskusele ja Koja raamatupidajale.

*/digitaalselt allkirjastatud/ /digitaalselt allkirjastatud/ /digitaalselt allkirjastatud/*

Janek Pool Mati Kadak Arvi Pink

Ametikogu juhatuse esimees Ametikogu juhatuse liige Ametikogu juhatuse liige